
Krklec - Šop -_ “Plaisavljević 

SUZE 


Uzalud sumnjah da mi usud uze 
djetinjstva dare : vedri smijeh i suze, 


i da je pustoš pljesniva i siva 
prodrla do dna dotrajalih tkiva. 


Došle su noći požara i mača. 
Odjednom probi novi izvor plača. 


A To nisu one suze, Bezimena, 
ljubavne, tople, iz davnih vremena. 


To nisu suze iz djetinjstva. To su 
posljednje kapi srca što se prosu. 


SIJENO | HVAR 


Sijeno u noći! Sitne kapi rose Ruke mi gore. Svaka noć je moja 

na dlanu lista, u pramenu kose, jeziva veza groznice i znoja. 

Šuštanje lišća srebrenoga. Trepet Bolujem, ginem. Ne znam od kud crpim 
borovog inja. Lakih krila lepet. snagu da tako bespomoćno trpim. 
Daleko izvan usnuloga grada. Da gledam kako kroz sutone kasne 

Ta noć u sijenu podno vinograda. | sunce i srce nestaje i gasne. 

Ta noć duboka, začarana, luda. Da slušam kako val za valom ruši 

od koje bježiš ko od mene. Kuda? f hridi na Hvaru i u mojoj duši. 

Ne boj se ničeg više, Bezimena, ; ši O noć na moru, nepomična, plava. 

ja ginem kao davni miris sijena. E Ranjeni galeb u mom krilu spava. 

MINA + u | SUSRET 


Gledam u kasnom sjaju južne luke 
brodova groblje — mrtve slavoluke, 


galije snažne koje vrijeme skrha, 
bez jedra barke, jarbole bez vrha, 


umornih ladja jata; guste hrpe 
čamaca trulih... Zastave ko krpe. 


I sve se lomi, ljušti, ziba, ljulja, 
u lokvi punoj soli, trave, mulja. 


A vani more iz sto grla zove 
u svijet, u život, u vihore nove. 


Pirej, 1940 


O Bezimena, mi ćemo se sresti 
jedanput negdje na dalekoj cesti, 


bjegunci bijedni, beskućnici, raja, 
bez rodnog praga i bez zavičaja. 


I naše oči, nekad žive vatre, 


kružit će tudjim krajem ko da snatre. 


Naš susret bit će samo ruku stisak. 


Trenutak šutnje. Pozdrav. Ili vrisak? | 


Krvavi vrisak što su prošli dani, 


i što smo na tom strašnom putu strani. 

PONORNICA 

O blago tebi, koji kao rijeka 
protičeš mirno kroz polja daleka. 


« Vijugaš vješto kroz klance, kroz gore, 


dok stigneš cilju, dok te primi More. 


Ja nikad nemam mirnog toka, bušim 
sve tvrdja brda, propinjem se, rušim. 


Pod korom zemlje hučim, tulim, ridam, 


.. razbijam stijene, stabla čupam, kidam. 


I dok se more plavo pjeni, ljulja, 
ja srljam u nj' sa bujicama mulja. 


PROLJEĆE 


Niz strehu kaplju tople kaplje. Blista 
ko biser svaka kap, ko suza čista. 


To kopni snijeg sa krova. Sjenke gipke 
od ranog sunca pletu tanke čipke. 


I sve je igra svjetla. Trepti hitra 
radost u lišću. Zvuk u zraku titra. 


Pjeni se potok u koritu. Hita, 
kroz mlade šume hoće da se skita. 


I moje srce snop sunčanih zraka 
još jednom osu, — jednom, prije mraka! 

LIST 


Osjećam živo da sam list na grani 
što se iz zemlje tajnim sokom hrani. 


Nemir me trza i vjetar još brži 
savija, trese. AP me korjen drži: 


i ne da još da kao sjenka žuta 
padnem u blato negdje pokraj puta; 


još neda da me na samotnoj stazi 
okrutna noga prolaznika zgazi, 


Korjen me čuva. Dobra zemlja hrani. 


Osjećam živo da sam list na grani... 

LIPA 


O stara lipo, puna žarkog cvijeta, 
tebi se vraćam iz dalekog svijeta, 


umoran, skrhan od tisuću jada 
i žedan tvoga šumora i hlada. 


Rojevi pčela u tvom granju slave 
pir vedrog dana. Nebčsa se plave 


i sve je tako toplo, mudro, slavno, 
kao u doba prohujalo, davno, 


kada se ispod tvojih gustih grana 
orila svirka bezbrižnoga Pana. 

PROLAZNOST 


Smrtniku nisu dana mnoga ljeta 
da se po svijetu besmrtnome šeta, 


da gleda ladje, trgove, zvonike, 


. 


izloge tudje, žene, stare slike. 


Sve naglo prodje, sve se brzo stiša, 
i dodje jesen u srece i — kiša. ' 


Koljena klonu, oči trnu, pluća 
Sasnu ko sanje, kao nadahnuća, 


I trudan putnik padne pokraj plota 
slušajuć žubor stotine života... 

(lado lOlaisavljević 


“Dečedi nad zeml jom 











SAM 


Cesta samu sebe prati — 
druga nema. 

Na razkršću će malo stati 
da prodrijema. 


Od padanja gustog snijega 
svud je tiho. 

Samo se je vrhom vra 
križ zanjiho. 


Netko kreće za salonu 

u daljinu 

Susrevši se s Božjim sinom 
šešir skinu. 


Snijeg sve jače, gušće prši, 


: stope krije. 


Tko za kime ruke krši, 
suze lije? 

BROD TONE 


Noć je tamna. Zvijezde plaču. 
Nagnut brod grobu tone. ' 
S palube zadnji putnici skaču. 
Vjetrovi tužaljku zvone. 


Mokre kose crne strave 

Ko zmije po licima ljudi puze. 
Od krikova onih koji se dave 
i mjesec tuga obuze. 


Pa srebrno srce moru daje, 
za spas onih koji pomoć vape. 
Dugo mu, dugo srce sjaje 

dok golemi val snagu ne nape 


i u grob dokraja ne gurnu brod. 


Ugasnu srce. Oblak ga zavi. 
Drhti u grču nebeski svod. 
Zora se ko tužna zastava plavi. 

ZIMSKI NOTTURNO 


Tko to zove u ponoćno doba? 


Čija suza u daljini sjaji 


kao svijeća s nečijeg groba? 


Klonuli su borovi kraj vode. 


Snijeg praminja o andjelu mrtvom. 


Tihi mjesec za bregove ode. 


Sam u sobi slušam kucaj ure. 
Smrznut uzdah leđeno se blista. 
Davne slutnje na razkršća žure. 


Tiho šumi slap vremena zrakom, 
Duša kroz san snježna polja pita: 
Tko to zove, zove crnim mrakom? 

SPAVA 


U tihom dolu večernje svile 
tkane od srebra mjesečeva sjaja 
. dirnuo je san oči mile. 


Dižu se, spuštaju grudi nježne — 
na lahoru noćnom bijele ruže. 
iz kojih mirišu duše i čežnje. 


Lijepa je, šapuće slavuj granju. 
U glasu mi zvoni zvijezda smijeh; 
cijelu noć pjevati za nju. 


| M2 














POSJET VJETRA 


Odkud si došao vjetre kasni? 
Ulica je tiha. | 
Svjetla ugasni. 


Kako noćas teško dišeš. 
Pred kim bježiš? 
Na mrtve mirišeš. 


Čudno šumiš, tužni skitaču. 
Pred kim bježiš? 
Ranjenici plaču. 

SVJETLOST 


Udahni mi svoju dušu, šumski cvijete. 
Pokrij me svojom tišinom, sutone blagi. 
Nitko me ne sluša, ne vjeruje, svijete, 
da sam iz padajućeg lišća čuo glas dragi 


ida sam u svojim očima prostro ležaj 
kroz mrak paloj pahuljici snježnoj. 
O kakav, kakav to bješe sreće drhtaj: 


pružiti suzni odar smrti ko ljubav nježnoj. 











TREŠNJI 


Gdje je Tvoja ruka kroz koju ruža diše 
i drži na dlanu noć moje tuge? 

čujem kako negdje za mene sve više 
grude. crne zemlje šapću psalme duge. 


Iza Tvojih vjedja ko s onu stranu svijeta, 
orošen je voćnjak duše moje. 

Svirale je tihe minuloga ljeta 

spremio mjesec pod uzglavlje svoje. 


* Utonula u mrak sad tiho spavaš. 


Čas se u mom srcu, čas u tami gubiš. 
Pred očima i bolno, bolno podrhtavaš 
kao da sanjaš, mrtvu zvijezdu ljubiš. 

SMRT RANJENIKA 

Bolno ko dijete ranjenik kuka. 
Ko zimska noć oko mu svjetluca. 


Ko prelomljen križ klonula mu ruka. 


Teško je ranjen, ni ptičjega glasa. 
Na usta naviruć krvav slap 
sve veći biva svakog časa, 


Noć se nad bojnim poljem njiše, 
na vjetru crna mrtvačka košulja 
vojniku što uz trublju hropca izdiše. 


Blago ubijenu konju kraj topa, 
Srebrnim ga sedlom. mjesec sedla, 
Mrtvom vojniku grob se kopa. 


DALEKOM PJESNIKU 


Duboko u šumi legni i zaspi. 
Umorne su tvoje tužne oči. 

U san si peludi cvijeća naspi: 
netko će ti drag u pohode doći. 


Ne tuguj, i mjesec je osamljen jadnik. 


Zaboravljen sat u džepu mrtvaca. 

Ti i on isti ste patnik 

što zgrbljen po kiši grobljem koraca. 
Što tražite nitko saznati ne će. 


Šutnja vam je ko vječni snijeg. 
Stvarani iz bola putnici bez sreće 


vaš život je za andjelima neprestani bijeg. 

BALADA O STAROM RIBARU 

Svakog se sutona na barki vraćao 
kraj žala u osamljen dom. 

Bog je njegovo trpljenje plaćao 
milošću svom. 


Veliko ga more voljelo i šibalo 
blizinom daha smrtnoga. 


Često puta ko brata dozivalo _ 


Zorom bosonoga. 


S mrežom na ramenu i s rosom u očima 
Otvarao je školjke života. 

Znao je: s rođenjem svršetak počima 

i on je sirota. 


Lovio je ribu, sahranjivo galebove 
bijele pjevače valova. 

U duši mora dubine nove 

Otkrile mu smisao grobova. 


I sad stari ribar večerom kraj prozora 
sluša duboku noć 

i čini mu se, on to s mora 

doziva u pomoć. 





«Trano Alfirević 


* | 1 PLA 
,Jea opučtenih trepavica 


SPOMEN NA ZAVIČAJ 





Nikad ti ne bih mogao reći zbogom, 

zemljo neizrecive ljepote, , 

dok samac u daljini kročim trudnom nogom 
i svaki dan tvoj žudim, što mi ga udes ote. 
Nikad ti ne bih mogao reći zbogom. 


Volim te ko što se voli mrtva druga, 

kad umre u času najljepšega cvata 

duše i tijela. Više od svakog blaga 

volim ti predvečerja nad vodom punom zlata. 





Sva si ko san. U beskrajnoj tišini 

sve bliža si očima umornim od zbilje. 

Dok topovi riču i gine se u divljini, 

ja krotko spuštam pogled na tvoje tamno bilje. 


ik Krotko i sneno kao samostanac, 

3 što prezrevši svijet miluje jedno janje. . 
Slazi mi duh u planinski tvoj klanac, 
žudeć da samo tu dovrši svoje sanje. 





Tu, među brdima, što čuvaju more snova, 
najtiše vode od svih voda svijeta, | 
prelive svih svila, pod odrazom galebova 

i tajanstvene kiše, gdje se vječnost sreta. 
Volim te bolno, iza spuštenih vjeđa, 

tvoje obale puste i kuće praznog oka, 
tmaste boje zidova, što vjekova su pređa 
i ulice, kojim prolaze, kao sudbina duboka, 
žene u crnini i šutljivi siromasi, 

i vrtove, iz kojih kao neizrazivi dasi 

cvijeće rijetkih boja svaki bol nam gasi. 
Jer to je tišina, što sputava, da spoji 
dušu s onim, što istina je bilo, 
jedina istina u besmislu života: 

živjeti s prirodom, vedri kao djeca 

što ribe love i hvataju leptire ' 

1 prave na vodi krugove, što se Šire, 











SJEČANJE NA BOSNU 


Dala mi je mnogo snova, 
zemlja moje mladosti rane. 
. Uvijek me prati huk njenih voda, 
i nadvijaju se nada mnom tamnih šuma grane. 


Večeri pored rijeka, prosjajne tišine 
u odbljesku oblaka i mirisu bliske kiše. 
Blistaju jarka pića, kad mjesec sine 
u šljiviku, gdje grudi šapću: nikad više. 


. Nikada više, tako naslonjene 

usne uz usne kao da hoće piti 

dušu tog kraja iz jedne drage zjene, 
udahnut cijeli predjel i jedno s njime biti. 


Noć i tajanstvo, opojstvo i zaborav. 
Starinske pjesme iz harmonike, što plače. 
Htio bih jurnut rijekom kao splav, 

kad noć me Bosne obuzme sve jače. 


Lirika 3 

LEGIJA STRANACA 


Kako se zovete? »Jadransko more«. 
A Vi? »Kutija šibica«. 

U redu! I redom tako dalje 

nižu se imena bilo kakva 

pri upisu u legiju beskućnika, “ 
umova snažnih i zdravih bolesnika 
iz duše onih, što su došli, 

da zaborave sav život prošli. 

A što će im, uostalom, imena prava? 
Ništa im ne treba! Samo tužna glava 
znade, da još malo mora svijetom ići. 


Svejedno gdje će poći, svejedno kud će stići. 

STARA DJEVOJKA 


Na stolu prababe ostalo je vezivo 

i album starih razglednica. 

Umorno je ruka ostavila predivo. 

U krletci začuđeno pjeva gladna ptica. 


Sve što je mogla životu dati, dala je, 
i njen duh nestali ostade u stvarima, 
Da život nije veseo, znala je, 


.al Isus ju je tješio pred oltarima. 


Ostale su iza nje stvari vrlo mirne 

u crti, koju je stvorilo tiho postojanje, 

i čini se: nitko ne bi smio da dirne 

te vaze, te slike, s kim srasle bjehu sanje. 


A ostalo je u stolu kasnoga ampira 

i jedno dugo, nikad odpremljeno pismo, 
i na tamnoj ploči starinskoga klavira 
sonata o životu, koji samo snismo. 

TRAVE 


Kako je lijepo, kad koraci se gube 

u zelenom bujanju visokih, svježih trava, 
dok prvi traci beskrajne ravni rube, 
a dalek, modri brijeg zorom se obasjava, 


Hodam tako u najmirnijim snima, 

i čini se: u svijetu samo ja se krećem 
kupajuć pogled u malim oblacima, 

u svijetloj svježini ovlažen poljskim cvijećem. 


Stapam se vedar u pradavnoj samoći 

s disajem zemlje, sa srcem svoga srca. 
Do kraja svijeta mogao bih tako poći 
zaboravivši ljude s okom, gdje zloba vrca. 


Ja se dajem travama, njinom snažnom dahu. 
One me vode blago kao nevidljive ruke. 
Osjećam se ko otet zemnom strahu, 

kao pretvoren u šumove, u žubore i zvuke. 


I mirisi svih trava ko sve uspomene. 
opajaju me silnog u omami ravnica, 

ko da sve više postaju te vlati ponesene, 
i u njima ću nestat sa zanosom svog lica. 


Ko da rastu sve više na mom lutalačkom putu, 
sad vjetrom ponesene, ko valovi razigrane, 
sada u visokom miru, kroz zoru prodahnutu 
tišinom jasnog časa, što obnavlja nam dane. 

SPOMEN NA GUŠTERICU 


Težak je moj život. Znam i mnogi drugi 
životi puni bola su i možda nemam prava, 
da viknem u prazninu gorki vapaj dugi, 
što godinama stvara ga moja tužna glava. 


Sve znam, ali u času okrutnih noćnih bdijenja, 
dok oči ništa ne traže i ništa usta suha, 
moram se predat nožu kobnih poredjenja 

i požaliti svakog, koji nosi teret duha. 


Da kažem trpim — možda i nije ništa, 

da kažem: grozno mi je — i to je vrlo malo, 

da reknem: sretni bjehu sred sredovječnih mučilišta 
patnici davni — i to bi prazno palo. 


Ja možda trpim ko jedna gušterica, 

koju ko dijete uhvatih kraj isušenog bunara 

i pet je sati mučih, ravnodušna lica, 

a samo živjet htjela je ispod sunčanoga žara. 


Samo je živjet htjela, mirna i zelenkasta, 
bezazlena i blaga. Bit samo gušterica. 
Njen pogled je vapio. Biti poput plasta 
na livadi, ako plast sam ili vjeverica, 


ako sam to, a ako čovjek već sam, 

nek budem ono čim me stvori klica, 
neka budem dobrota i život neka jesam, 
a ne još živi leš 

pod sjenom ptica grabilica. 


37 


SERENADA GRADU 


Večeras smo pošli u pohode svome starom gradu. 

Ko da ga prvi put vidimo, doživjeli smo ga tako; 

ko da ga zadnji put vidimo kroz mjesečinu mladu 

na svakom mjestu, gdje je.netko od nas sretan bio 
ili plak'o, 

u zanosu vinskom mi mu pjevamo serenadu. 


Idemo, idemo, dok zidovi odzvanjaju 

i ulice su pomiješane s našim koracima, 
.isnama mrtvi prijatelji sanjaju, 

ležeć na kraju tamnih grobnih prolaza, 
oni, koji upijahu svježinu istog grada, 

. ostavivši nama ljepotu snenih odraza. 


Idemo s pjesmom, burni, al dostojanstveni 
u dubine grada, kao ženi, 

mjesečinom okupani, 

noću obliveni, 

i s nama idu prošli dani, 

i tako smo vedri, a tako pokunjeni. 


Na svakom mjestu trebalo bi stati 

i jedan sjetan napjev otpjevati, 

da oživimo dane, koje dadosmo tom gradu. 
Trebalo bi stati i sebe otpjevati, 

i mnoga svoja ja trebalo bi dati. 


Hodamo kao ukleti pjevači, 

da probudimo ono, što se ne može probuditi. 
Medju vjekovima kamena, koji je od nas jači, 
pjevaju uz gitaru sumorni svirači, 


38 











i hoće da vrate stvarima dušu staru, 

Zahvalni smo svom gradu i na najmanjem daru, 
dok je mjesečina mladosti blaga na krovovima. 
Neizrecivo smo nježni prema oblicima, 

što rasuti su u svim našim snima, 

i tužno smo sretni u sjenovitom gradu, 

što živi s našim bolovima. 


Ko pred ženom davne ljubavi noćas smo opijeni 
u divnom gradu, 
kome pjevamo serenadu. 

STARAC IZ MORSKE UVALE 


'»To je ta uvala« — starac mi je rekao, 
dok svijahu se k moru krila galebova. 
Val je za valom burnim danom tekao, 
i crvenkaste hridi imahu boju snova. 


»To je kut osamljen, gdje provedoh doba 
osluškujuć tišine i olujama se diveć.« 

Gledao je pučinu s dubokim mirom roba 

on, koji se dade moru, samo zbog njega živeć. 


»Čujete huku vjetra?« Ona sa sobom nosi 
sve boli moje i šum spomene briše. 
Sve što se javi u noći, kad nas prošlost kosi, 
nestaje u mirisu iznenadne kiše. 

\ 


»Vidite li kamenje likova vrlo starih, 
procjepe, udubine, duboki hod vremena? 
Ja njima stvorih izraz ko bića vrlo znanih, 


zaboraviv mrske ljude i osmijeh prijetvornih žena. 


Tu živi sve životom, koji mu dadoh 

iz svoje nutrine, milovanjem oka. 

Mnogo, mnogo puta pred pučinu tu stadoh, 
kazujuć, samo njoj, razočaranja duboka. 


Sretan sam tu, s morem i galebima, 

i gledam vedro sliku visokih jedrenjaka. 
To more se pomiješalo s mojim snima, 

i svaka teška misao nad talasom je laka, 
pred skokom divnih riba, 

i igrom bijelih jedrenjaka.« 

ROBIJAŠI 


Kako tišti vrijeme 

zgusnuto u oku stražara, 

i kako su usne nijeme. 

Sad znadu, da trenuci satova grade 
i čime se vječnost stvara. 


Dok sunce bije trudne kosti 

na poljanama tvrdog rada, 

dolaze sebi u susret iz prošlih dana 
s izrazom duboke samilosti. 


I kruta glava pada: 

sjećaju se, da su bili djeca, 

i misle; jesu I ikada bili djeca. 
I noga im kleca. 


Život se čini velik iza rešetaka 

i skupocjen, jer samo jednom biva. 

Svjetlost je draga beskrajno usred ovog mraka 
onima, koje život od života skriva. 


Sve male stvari postaju otkriće, 

i osjećanje neznano za njih raste; 

duboku vezu s njima otkriva sputano biće, 
i pogledi se raznježuju pred letom laste. 


Vani je život tako velik 

u zlu i u ljepoti, 

a oni su strašno sami; 

ogroman život spleten tajanstvom ploti. 
Zato što misao postade vidljivo djelo 
mora da trpi njino tijelo. 

Usne snivanih žena 

teže od gvožđa ubadaju, 
svjetlošću svojih tijela 
one im dušu probadaju. 


LJUDI, ŽENE I GRADOVI 


A bješe život? Stegnuti su ko zvijeri, m 
opinion o ih po ašnjav drum, = Na svijetu ima mnogo ljudi, koje nećemo upoznati; 
jed kaje n ZZ. zora šum ko karta geografska njihov život šuti, 

bili su robijašli š i mi samo slutimo, što mogli bi nam dati 

Teško je; Život je stara krpa. prisustvom, u koje se nećemo uzdignuti. 

Gle, al još mjesec sija bjelinom BEK ' Na svijetu ima mnogo divnih žena, 

u hiljadu gradova, u svakom možda jedna, 
što mogla bi nas volit, čežnje naše sjena, 

a ne znajuć nas umrijet će njena usta žedna. 


Na svijetu ima mnogo gradova, različnih ko lica 
ljudska, 

i negdje živi neki čovjek bolji od brata ili prijatelja 

iz rodnog grada, gdje nam sudba uska 

ubaci život tužan od nezadovoljenih želja. | 


Na svijetu ima mnogo bliskih ljudi, koje ne ćemo 
: znati, 

i mjesta, gdje bi nam počinula misao izmorena, 

al ćemo s dušom srodnom ostati kobno nepoznati. 

Na svijetu ima mnogo ljudi, gradova i žena... 

ikola Šop 


Cat i mjedečina 





Moj krilati mali, na sutonski prag 
ti sletiš kad me samoća guši. 
Ti gledaš tako pospan i blag 
cigaru moju što se turobno puši. 


Ti slutiš da kraj mene svaka stvar 
već davno je legla i spi. 

Ti vidiš, samo cigare mi mutni žar 
sred usnulih još budno bdi. 


U strahu meni se samotnom čini, 
na lijet si se tajno zanjiho. 

U tvojih krila sipkoj bjelini 
čujem, zalahori paperje tiho. 


Pust je i tmuran samoće drijem. 
Snove mi svoje daj, o dijete. 
Moj krilati mali, ne budi nijem. 
Čaraj mi svjetove svete. — , 
Samoća je ova gorka i snena. 
Ostani, bdij tu sa mojim jadom. 
Ostani, s tvojih ću malih ramena 
skinuti krila kradom. 

GROZA 

Iz kućice puste strah se krade. 
Sa sijena dopuhuje lahor mlak. 
I prepliće, budi kose ti mlade 
usnuli uvojak. 


Zašto podrhtavaš i gledaš u me 
očima sumnje i straha. 

Tvoja krila jezom zašume 

od blizine mog daha. 


Oko mene začaran vidiš. li krug? 
Zar me u strašilo pretvara mrak. 
Oči mi širi, rasteže uši. 

I nos mi postaje kljunast i dug. 
Ne, neću u ukleti odletjeti lug, 


Ne boj se, smiri svoj užas. 
Budi moj tihi, nebeski drug. 


Ne boj se, ja sam to, moj to glas. 


Krila se tvoja sve mutnije bijele, 


Od straha ti u grlu zapeo krik, 
O smiri se, ne boj se moj Ašle 
što ljudski ja imam lik, 








POSLIJE KRVAVE BITKE 


Posljednjeg konjika teški bat 
izdahnu u daljini. ' ž : 
Crnhnora tišinom na nekoj mrtvoj ruci 


tiktaka mali sat. 


Povrh staklenih očiju kliže vedrina tiha. 


I gasi se vidik. . M 
Nad grobnom pustoši diže se.i zanjiha 
jedna preostala vlat. | 

I poče opet popčev zrik. 


Lirika 4 

SASTANAK SELJAKA S BOGOM 


Ovaj dan se meni svetim čini. 
Ovaj vedri dan. 

Opustjela naglo sela u tišini. 
Otvoren ostao svaki stan. 


Kakav je to dan, kakvi su to znaci. 
Šta mi se to čini. 


. Kud iznenada odoše smjerni seljaci. 


Ljestvice tajne zaškripe u modrini. 


Tko se to penje uz njih, tko ostavlja svijet. 


Divno je, svaki glas umuknu. 
Stigli su na vrh modrine, u lijet — 
seljaci u novom suknu. 


Mlaz plave svježine zašumi iz pljosaka. 

U rajskom vrtu sam se ljušti bijeli luk. 
Dragom je Bogu drhteći jedan od seljaka 
prinjeo pun čibuk. 


Zabruji sa visine žamor nebeskog sijela. 
O kakva vedrina, kakav božji dan. 

Na raspuću Isus je sišao sa raspela. 

I otišao nasmijan. 





BALADA O NEDOSTIŽNOJ 


LJ 


Svakog sutona, kad se ugasi put. 

I lišće se sve tamnije zazeleni. 
Začujem korak njen i haljine joj skut. 
Pustim putem ona ide prema meni. 


Ide, al hod se njezin lagano približava. 
A već su pijetli kasni i dubok mrak. — 
U naručju joj sinčić već odavno spava. 
Sinčić u popcima usnuo i lak. 


Drži ga čvrsto, al' vjetar se njime poigrava. 
g 


Uljuljkuje ga nježno u rosu noćni zrak. 
A ja slušam kako se stalno približava. 
Od čežnje sve je brži moj samotni korak. 


Svanjiva, sviće sjaj prohujalog trenutka. 

Evo ga, pomalja se vedar mi i znan 

lik njezin dječački iza blagog zavijutka. 

U naručju joj bunca djetešea dojnog san. 


Jezom rosnatom leluja se trava. 

Već davno je stigao i usnuo cijeli svijet. 
A ona se k meni još uvijek približava. 
I nikako da mi stigne u susret. 

Opi li me rosa, sanjam li ili je java. | 
Teškim me peludom opčarao otrovan cvijet. 
Taj korak znani slušam, stalno se približava 
i nikako da mi stigne u susret. 


Iz maglenog povjesma to lice me očarava. 
Plizinom neznanom sav sam obuzet. 

Hod moj žurno se njezinom približava 
Al nikako da je stignem, ja uklet. 


Na proplanku bdim, sva duša mi je brižna. 
Njen lik magleno povjesmo utonu. 

O djevojče sa djetešcem, o čarobna, nedostižna. 
Ne buni mi više put, o sutonu. 








OČI VERONIKE 


U sjeni trepavica blistaju cijeli dan. 

U doba kasno kapci spuste se na njih. 
Tad krila tame slete na cijeli njezin stan. 
I svaki predmet bude tako tih. 


U njima se danju trepereć odražava 

stvar svaka koja služi joj za rad. 

Vreteno, igle, makaze i mnogo drugih sprava. 
Ograda, cvijeće i staza što vodi u hlad. 


O večernji se u njima ogleda Raspeće. 
Slova iz molitvenika i plamičak svijeće. 

I šaptanja što izlijeću iz usta tužnih žena, 
u njima se vide ko roj tamnih sjena. 


Pod sutonom kad prodjem tajno, ja ukletnik, 
u njima se časom odrazi moj lik. 

Ali se tada naglo spuste trepavice. 

U njihovoj tami utone moje lice. 


A za kućom njenom kad odluta mi hod, 
u očima joj zanjišu se stabla u tišini. 
Iza njih daljine polja i nebeski svod. 
I zvijezde se ogledaju, mirujuć na visini. 

PJESNIKOVO PROLJEĆE 


Kroz gradić kojim se već niko ne žuri 
ja hodam sam i o tebi snim. 

Nad mojom cigarom kadkad se natmuri 
i uskovitla teški dim. 


Pomislim na te i obasja se život moj mali, 
I prenese ovaj utihnuli grad. 

Pomislim na te i na mom kaputu se upali 
sva dugmad. ' 


Pomislim na te i gle odjednom 

vrpca na mom šeširu se zablista. 
Pomislim opet i na obodu mom lednom 
venenje suho zapupa, prolista. 


Prolazim samotno i okreću se za mnom 
pogledi ovog malog svijeta. 

Svud šapću zašto se na mom kaputu tamnom 
sijaju sva dugmeta. 


Ko je taj došljak što luta zamagljeno. 
Hod mu je tako svečan, lik mu čist. 
Ko je taj što je za šešir svoj zadjeno . 
u jeseni mrtvoj mladi proljetni list. 

PRED STARINARNOM 


Ah, često ja ne mogu da se smirim. 
I ne znam što ću, ne znam šta bih drugo. 


Pred izlog starinara stignem, skriven virim. 


Za davnim stvarima svojim tragam dugo. 


Tad začujem već kasno ormarov tanan zov. 
Zvuk njegov znam u davne dane mi sjajne. 


U hladnoj mu nutrini miris orahov. 


Pun sukna svečanog, pun darova, pun tajne. 


I prenu se sve i drvene i od mjedi. 

Od jedne do druge slijeće doziv nijem. 
Škripanja, zvuci mukli kada su u bijedi 
napuštale bolno domaćinov trijem. 


Kad su ih u kola vukli onesvještene. 
Kroz žamor svijeta i bubnja udar tupi. 
Po sobama ostale samo drhtave sjene. 
I s vrčem, ja na klupi. 

TAT PRED VRATIMA 

Potmulo u čase zakašnjele 

prikrade se prozoru nečijem. 
Zalahori i zabaci rub zavjese bijele. ' 
I dugo, turobno stoji nijem. 


Ukleto čeka kraj razgovora noćnih. 

U tudju sreću viri, u obasjan kućni mir. 
I čuje nijemu uzbunu stvari bespomoćnih. 
Zaškripi ormar, zazveči tanjir. 


Zastrepi sve od njegove blizine. 

Do dna pepela utone zadnji žar. 

Plašljivo još jednom iz skrovišta virne, sine 
draga neka skupocjena stvar. 


Psa uho budno iz tame se prene. 
Zalajo bi, tu vreba neko nepoznat. 
Al zanijemi, kad ču riječi tajanstvene. 
Opojno mu ih u uho šapnu tat. 


Šapnu mu i odskoči pred vrata. 
Odjekuju jezom umukli časi. 


Sve zvuke, sve odjeke on rukom spretno hvata. 


I skladno ih gazi. 


ETATOV LOV 


Nevidljivo udje kroz ključanicu, 
I u duboku se naslonjaču svali. 
Gorko osmjehnut i mračan u licu, 
on šapne: mir pehari, mir kristali. 


čarobnom snagom grozničavog vida 
probudi stvari, usnule u mrtvom zvuku. 
I one gmižu iz kutova, silaze sa zida. 

I obamrle klonu mu u ruku. 


Jednu po jednu okrene, spusti lijeno. 
Dok mu se cigara na stolu puši. 

Od užasa li koja cikne prigušeno, 
stegne je snažno moćnik i uguši. 


Srušene, ukočene, hladne voštano, | 
oko njega svud leže mrtve stvari. 
Zmijinjom tišinom odklizi neznano 
u lov na onu što se raskošno žari. 


Prisluškuje i lebdeći odluta po stanu. 

I vabi je: virni još jednom, zasvijetli se, 
zasvijetli. 

Tad mrzla kap svanuća na ruku mu kanu. 

— Stani sunce, stani. Muk, muk pijetli! 

Jovo [Balentović 


Jučeračnji dani 














MRT JEDNE LUTKE 

























Dijete tužno ljupku glavicu spustilo . 

Nad igračkom svojom i šuti. 

Suza je kliznula niz lice i kapnula na krilo, 
i |Gdje lutke osamljen leži kaputić žuti. 


Na pijesku snivaju komadi njene sitne figure. 
Svaki je ovijen tihom i teškom crninom tuge. 
 Kucka sat i minute dvorištem žure 

Nekome kratke, nekome ko čekanje duge. 


 Šute krhki komadi. Miruju malene ruke. 
Svaki je bijeli dio po jedna intimna priča. 
U izlogu je ona nekada slušala zvuke 
Života, zureć u vrevu smijeha, tuge i i kriča. 


= Djeci je dirala oči ovijena u svilu. 

I mnogo toga — mnogo povjesti tih dana krije. 
Poslije, našla se samo u sretnog djeteta krilu 
“I gledala je blaženo u lice, što se smije. 


Tiho minute teku, a lutka sva rasklimana 
Na pijesku leži sama. Dijete je uzelo Črug 
1 Bloviju. A ona neka šuti u grobu dana. 
oIonda... zbog jedne lutke zar netko da osjeća tugu? 

PROLJEĆE 


Proljeće raste u krvi i valu nemira, 
pleše u zjenama djevojčica. 

U frulu tanku kraj rijeke svira, 
silazi u kljunu ptica. - 
Proljeće je u nama, u nutrini, 

U riječima mladost, srce pleše. 
Penju se oči nebeskoj modrini: 
andjeli se mili smiješe. 


Proljeće šumi u krvi i duši 

ko potočić žubori, ljubav širi — 
i suzne oči radđovanjem suši 

(u njih uranja) 

svirajuć divno na zelenoj liri 
uspava dušu i blago je smiri. 

I duša sanja... 

Cvjetaju raskošne ruže i mirišu, 
divne i drage ruže, 

talasi milja u nutrini kruže 

i mirise sišu 

i snove njišu 

kao zavjese duše. 


Prosanjao sam usne tvoje vrele 
ispio vrč mladosti sočne, 

kupu blještavosti očne, 

vrelinu ruke bijele 

i lake ljubavne strijele, 

mašte drhtave — smjele. 


Nek cvatu ruže! Ti si još cvjetnija 
jer .Bovor imaš, romon mi prija. 

Ti si još ljepša, još toplija i sretnija 
zvijezda moja najblještavija. 

I sve je tu. I sve će minuti. 

Da li ćeš ikad još ovako sinuti? 


Tiho. 

Tiše. 

Nikada više 

te divne kiše — 
sadašnjeg milja 

slatkoga žilja 

smijeha, užitka 

nikada više, 

biti ne ćeš 

toliko draga, toliko blaga 
i vječno zlatna i nezaboravna, 


tečna i pitka. 



































KAMENA ŽENA U ALEJI 


Kamen sam bila... i zgrčena ruka 

u život me jednog modrog dana krenu, 
kad oči zanosom zasjaše i od muka 
sanena duša se prenu. 


Iverje krhko izbom se prosu 

s rodjenjem prve linije meke. 
Umorna ruka gladila mi kosu: 
drhtava, topla od groznice neke. 


Grudi mi ljubnula usna vrela, 
hladne moje kamene grudi. 

Bez duše i glasa, reći sam htjela: 
čudni su stvorovi ljudi. 


U sumraku skritog ateljea 
sretno su sjale njegove oči. 
Ugledah suzu onoga dana, 
kad sam morala poći... 


Ovdje u hladu tmurne aleje 

prolaznik koji preda me stane. 

— Žena! — što šapne, vjerujte, sve je! 
Dok sunce slazi kroz vlažne grane. 


I grudi moje tada su vrele. 
Zastruji usnom talas krvi. 

Ruke bi moje zagrlit htjele 
onog, što poljubac dade mi prvi. 

ZVONA ME SJEĆAJU MARIJE 


Zvukovi dozivlju davno ugasle oči. 
Šapću: mladost će proći 

i nemoj poći i 

u vrtove sjena i noći, 

gdje zla ti srce rastaču. 


Oživi tiha Marija, pogledi me dragi ljube. 
Sidjem niz tihe, nečujne, nutarnje stube 
u polutminu 

i sve mi misli nestanu i minu 

i gledam samo nju 

raspetu 

na križu krvi i strave. 

Motre me vječno sjetne 

oči suzne i plave. 


Zvona me sjećaju Marije. Jesenje lišće opada. 

. Kako sam nekad stiskao meku dragu ruku. 
Danas se umire u masama i mladost propada 

uz topova jezivu zuku, 

a ja posrćem cestom, slušam Zvona, 

kisnem i.gnjijem, 

prostu rakiju pijem 

iu ruju jesenjih boja 

čekam da mi se vrati 

Marija moja. 


Zvona me sjećaju Marije, zvona me rasplaču. 

REZIGNACIJA NAD RIJEKOM 


Motrim u vodi lice svoje: 
oči, gle kako vlažne su u zjenici rijeke, 
u dubini sneni pejsaži stoje, 

* t&4jne puni i slutnje neke. 


Kročeći kroz cvjetna polja kraj močvarskog šaša, 
ispod zelenih svodova drveća čovjek spozna, 

kako je isprazno ići od evijeta do cvijeta, 

od čovjeka do čovjeka kroz ljeta; 

od žene do žene, od smiješka do smiješka, 

i kako je sada u polju krasno 

sabrati želje i uspomene 

i okrenuti glavu — 

unazad. 





Sunce — i zvijezde noćnog neba, 
sve se ovako u rijeci ogleda; 
Čovjek, željan ljubavi i hljeba, 
lik svoj motrenju preda. 








Misao tada drhtava se javi: 

o životu, što. je jedna minuta. 
Nebo se sažalnim smiješkom zaplavi, 
u oku suza zakoluta. 


Miriše prvo uvelo lišće, 

jesen je zrela kao zaljubljena žena... 
Još koji tihi sunčani dan 
i cvijeće će početi venuti, 

na mom se licu javiti sjena 

iz moje duše odlepršati san. 

I opet će početi vječni taj put 

od čovjeka do čovjeka, 

od žene do žene, ' 

hvatajući bijelu ruku, blagi pogled i skut 
i žudeći da te žena zavoli. 

Uzalud žudeći blijed i žut, 

da bol mine i prestane. 

Znat ćeš ponovo, da je sve varka, 
koja ti srce razboli 

i ode, nestane. 








Rijeka teče. Tužno vrbinje 
nad glavom tiho zašumori, 
Srce puno ljubavi golubinje 
opet se plamenom razgori. 


I sve je opet dobro i drago. 
Srebrn je obruč riječnoga vala. 
U duši nujnoj zatrepti blago 
svjetiljka jedna drhtava, mala. 

VEČERNJI MIR 


Rumeni se lice majčino u žaru ognjišta. 
Isparuju se blatni opanci očevi u kutu. 
Umoran, zijeva otac i priča tromim glasom 
o blatnom, jesenjem šumskom putu. 


Po tlu se prosulo zrelo kukuruzno zrnje. 
Dukate žute mašta od zrnaca stvara. 
Tišina mračne večeri straha sjene šara. 
.Platno tka moja mati stara. 


Za kućom vjetar zavija sa psetom gladnim. 
Sa ceste točak škripom se javi. 

Riječi su očeve umorne i lijeno se motaju, 
skupa sa njima i koluti dima plavi. 


Sve su brige utonule u blagost starog doma; 
sve su muke uronule u dragu tamu. 


Svi se jecaji pretopiše u sjaj utješenih zjenica. 


I želje, i čežnje u molitvu samu. 


Žuljava ruka očeva kraj stijene kukuruz runi. 


Plamen na lica svetačka boje baca. 
Sve je dobro i drago. Tuga je zaboravljena. 
Sa srca na srce smirenje večernje koraca. 

SUNCE 


Preko njiva Sunce korača, 
preko naših umornih tijela. 
Šeta Sunce od sela do sela, 
od oblaka do oblaka bijela. | 


Sunce blještave radosti i proljeća 
budi u krvi uspavane dane. 

Plovi kao lađa. Nasmjehne se. 

Na izbe sirotinjske pane, 

utjehom mije neisprane rane, 

u mračnom kutu iznenada grane 

i sja i ljubi bolesno dijete, 

na odru mrtvo lice nježno takne . 

i mrtve oči za tren zasvijete — 
ispaćen mrtvac začuđen se makne... 


Šeta se Sunce, dobro, drago Sunce, 
proslavljeno po svecu iz Asiza, 

na izletima bogataše prati i mlade čile žene, 
Zagreba, Rima, Nice i Pariza. 

Svakoga posjeti, svakog razveseli 

od jutra ranog do večeri kasne, 

darove iste svima podijeli 

blistave i krasne. 

I šapuću svi, kliču svi — 


o veliko Ti — 


Sunce! 
Sunce! 
Sunce! 

SUTON 


Sve su drage stvari u suton blijede, 
kad navru spoznaje o krhkosti bića; 
kao pripjev tužne misli slijede 

i osjećaj bolesnika iza gorkog pića. 


U suton, kad zadnje ptice zrakom kruže 
i oči se djevojčica čežnjama pozlate, 
tugom dodirnu srce svenule ruže 

i blistavi se dani vrate. 


Koračaj tiho, druže, tvoj me korak sjeća 
koraka jednog, koji nikada ne staje. 
Zar nije život kao topla svijeća; 

a kaplja jedna, — u rijeci, šta je?... 


U suton, u suton najjače se plače 
i kamen svaki nasred ceste voli, 
kad sve je ljepše i veće, — i jače ' 
raduje, dira, diže ili boli. 


TO 





Salih Olić 


Ban iz 


Aume 






































BEZIMENA PJESMA 


Ja dušu sam otvorio moju 
ko čašku pod vatrom sunca, 
u plamenih niti roju 

zrelo mi srce paluca. 


U njoj mi, u duši živi 
svijetlost stihova i boja 
i svijet, ko cvijet veselja 
pun opoja. 


Ja dao sam dušu svoju 

ljudima brige i srca 

neka. je dijele, ko zrnje 

polnoćno, što nebom svjetluca... 

KAPLJICE FONTANE 


U modre, biserne visine neba 
kapljice, ko srebrno zrnje lete. 
Lebdeći u visokom vrtlogu one 

ko andjeli opet u svoj zdenac slete. 


Visoko bi htjele do sunca se vinut 
u toplu proljetnu zlatnu pjenu 

i tiho, na jedru nevidljiva vjetra 
više se ne vratit fontani u sjenu. 


Da radosne tako gledaju u svijet, 
i lebde ponad uval4 i mora, 
da slušaju kor anđela i lete 
s vjetrom svježih ljubičastih zora. 


Al one sa vrate i u prah se sruše, 
u zdenac, da opet, ko srebrne ruže, 
u širokom mlazu pršću u visine , 
i tako vječno dole, gore — kruže, 

SUZE MOJE 


Ko rasuti biseri po platnu 
na licu suze se sjaju * 
vrelom života, za život 
oduška srcu mi daju. 


Ko kristalna čaša sam ja 
u koju .toče se zore, 
vjetra dašak je hladi 

ko radost, poslije more. 


Jer suze biserne ove 
dio su života iz lica 
bića mog, što niču 

ko sve, iz krvi, iz klica. 


I zato ne srćem tijelom 
niti mi duša grca, 

njivom sunčevom šećem 

s lirom kraj zdravog srca! 

NA VRUTKU 


26 


Krv sam prirode — vodu 
na vrutku jutros pio; 

u bisernim kapljama njenim 
život mi vedar je zrio. 


U tom sam pijanstvu slušo 
jutarnju glazbu tihu, 

zore sam zračak gledo 

u rimi, u ritmu, u stihu. 


U meni jezgra je života 
pjevala pjesmu nada, 

ko vjetar, što leti visoko 
nevidljiv, vrh moga grada. 


A ja sam i pio i pjevo 

do zvijezda, gdje anđeli kruže 
i sipaju na studen vrutak 

iz raja zlaćane ruže. 





SAN IZ ŠUME 


Smaragdna šuma tiho, tiho diše, 

vjetar je kadkad iz zdravog sna trzne, 
plavim kristalom mjesec šare riše, 

pelud zlatnog zviježdja po nebu se mrzne. 


Ko u zaključanom dvorcu svud tišina 
prstićima svojim u samoću dira, 

netko, valjda nevidljiv gospodar visina — 
vjetar, nepoznate psalme tiho svira. 


Cvjetovi čudni, ko rascvalo zviježdje 
na čelo se prosiplju i dlanove moje, 
a neki, ko zlatne leptirice jezde 

i nestaju u sivoj tami noćne boje. 


Tišina me kroz šumu kao snena nosi, 
ja sluga sam njezin ove cijele noći, 
kapljice od zvijezda nižem svud po kosi 
što ih ruža neba — mjesec svilen toči. 


Tišina šume noćas mi je driga, 
ona je najljepši ovog svijeta govor, 
a sestra samoća, što koraca s juga, 
nosi mi srebren od mjeseca lovor! 

GLAZBA JESENI 


Glazbe jesenjih prstenova 
modrinom neba tiho bruje. 
šamom napuklih zlatnih zvona 
do zvijezda glas im odjekuje. 


Na jesenje, svelo žuto lišće 
sunca su se zvukovi spleli, 
ko jata ptica, zlatnih krila 


na njih s mlakim vjetrom su sjeli. 


Osjećam da sam atom samo 
usred zlatnog jesenjeg orkana, 
usamljen, tiho što se sijeva 

ko kaplja rose bijela, sred dana. 


A ja — žudim sunca što više, 
i htio bi sretan biti ko dan 
ran, jutrom da mijem lice 
rosom, da razbijam težak san! 





ZVUKOVI LISTOPADA 


Zjena zlatne zore iza brda viri, 

noći prospavane zastor klizi lako, 
na tle pada svilen i ko dragulj vedar 
s radošću dan očekuje polako. 


U vedroj samoći miso mi, ko ptica, 
podnebljem bistrim s vjetrovima bludi 
i dirka u žice satkane od zvijezda 
netaknute prstom, sa nebeskih grudi. 


Iz tamnice — noći, crne idem u dan 
bijeli, plaštam sam ja ogrnuo na se 
zlatom otkan, draguljima protkan, 
ko sunce na nebu na meni sav sja se. 


I sad sam na meti — cilju bijelog dana, 
gdje snagom svojom teret noći krije 

i gdje mi srce, ko crveni vrč zore, 
žudno vino listopadsko pije! 

RITAM JESENI 


Ko šator na sunčanom polju, 
u podne vrelo kad gori, 
oblak nizak, bijeli, 

duboku jesen zori. 


Zračne ga, citre — vjetri 
bacaju ko plahe vale, 
lakše, brže i jače 

kroz neba plave kanale. 


A ja ga, ko dijete rukom 
pratim pogledom svojim 
i rebro po rebro bijelo 
naivno, djetinjski brojim. 


I hvatam ga ko sanje moje 
s lirom što zru u njedru 
daleko s njima da plovim 
ko bajka, na tankom jedru. 


Al maštanje moje je pusto. 
Ne mogu taći ga, ko krila 
ptice, što kraj rascvale breze 
šušnu u letu, ko svila. 


I nestanu za šumom smaragdnom 


proljetos oluja kud prođe 
i vatra mladoga sunca 
s bljeskom radosti dođe. 

JESENJI AKVAREL 


Ravna se polja ko dukati žute, 
tihi pejsaž u san ko dijete tone, 
umuknule ptice u krošnjama šute, 
jesenje žice u purpuru zvone. 


Pod topolom mršav đogin travu pase, 
kroz kotlinu pijan cereka se vjetar, 
arije sutona neba crtu krase, 

rastače se zlato, dan se gasi vedar. 


— Odlazi jesen i sve lijepo s njome, 
u torbi s ljetom na leđima, kroči 
ko starica žuta, doć će gradu svome 


za goru, gdje noć zlatno zviježđe toči. 

SNIJEG 


62 


Za dolom, za gorom marame mašu. 
Ko svati, visoko s brda što slaze 

s pjesmom, vjetrovi na oblaku jašu, 
bijelim ružama posipaju staze. 


S krilima svilenim anđeli ih prate 
sa sviralom britke nebeske bure, 


. kristalne bijele pahulje se jate 


s vjetrovima što u daljine žure. 


Sad zazujale su citre bijele zime, 

s pjesmom prosinca vilovita, pjana, 
osamljen kujem ritmove i rime 

pod srebrnom granom ranog zimskog dana. 


I rukama mrzlim milim neba jedra, 
da otkrijem tkiva čari svete tajne, 
oblaku padnem u mekana njedra 


i taknem prstom sunca vatre sjajne. 


Al srca mi zvuci u hramu svih rima 
ljetos od sunca suhim zlatom tkani, 

ne. mogu naći plamen visina, 

što visi na zvijezdama okrunjenoj grani. 





SADRŽAJ 





Krklec: Tamnica vremena . 
Suze ho e 8% 
Sijeno 
Hvar 
Luka 
Susret . 
Ponornica 
Proljeće oso od 
JU) /- (Bla M PV RA ARA 
Lipa . . šo&o% os odo o*os o 
Prolaznost. Š MLE LAP dno 


Vlaisavljević: Večeri nad  enjijena 5 


SAM . 4 4 6 PRP: 
Brod tone . g i 
Zimski notturno . 

Spava smo 

Posjet vjetra 

Svjetlost 

Trešnji . 

Smrt ranjenika 

Dalekom pjesniku ša 
Balada o starom ribaru . 


Alfirević: Iza spuštenih trepavica . 
Spomen na zavičaj . % 
Sjećanje na Bosnu . 

Legija stranaca .. 
Stara djevojka . 

Trave .. “ 
Spomen na guštericu , 
Serenada gradu 

Starac iz morske uvale 
Robijaši u 
Ljudi, žene i gradovi 


Šop: Tat i mjesečina . 
Samoća praga . 
Groza .. 
Poslije krvave bitke . šo od 
Sastanak seljaka s Bogom . 
Balada o nedostižnoj . 

Oči Veronike . ' 
Pjesnikovo proljeće < 
Pred starinarnom 

“Tat pred vratima . 
Tatov lov . 


Balentović: Jučerašnji dani 
Smrt jedne lutie . 
Proljeće . š 
Ljubavna idila . 
Kamena žena u aleji A 
Zvona me sjećaju i 
Rezignacija . : 
Nad rijekom 
Večernji mir 
Sunce 
Suton 


Alić: San iz šume . 
Bezimena pjesma 
Kapljice fontane . 
Suze moje 
Na vrutku 
San iz šume 
Glazba jeseni . 
Zvukovi listopada 
Ritam jeseni 
Jesenji akvarel 
Snijeg 








